**Zapisnik s šeste radne sidnice Nacionalnog savita bunjevačke nacionalne manjine održane 27.9.2019. u 18:00 u Subotici, sala Arhus centra**

Sidnica je počela rad u 18:10 h.

Pridsidnica Nacionalnog Savita bunjevačke nacionalne manjine dr Suzana Kujundžić Ostojić je otvorila rad na šestoj sidnici Nacionalnog savita bunjevačke nacionalne manjine.

Prozivkom je utvrđeno prisustvo 18 članova Nacionalnog savita bunjevačke nacionalne manjine na sidnici.

Prisutni na sidnici:

1. Nikola Babić
2. Mirko Bajić
3. dr Suzana Kujundžić Ostojić
4. Kata Kuntić
5. Tihomir Vrbanović
6. Dragan Kopunović
7. Boris Bajić
8. Stela Bukvić
9. Stanislava Lutkić
10. Branko Pokornić
11. Miroslav Vojnić Hajduk
12. Sandra Iršević
13. Marija Brdarić
14. Prim.dr Vlado Babić
15. Nikola Žuljević
16. Dejan Parčetić
17. Aleksandar Bošnjak
18. Ksenija Vuković

Odsutni:

* 1. Veljko Vojnić

Na pridložen dnevni red pridlog za dopunu dnevnog reda u kancelariju Nacionalnog savita je prido Mirko Bajić i priko maila Aleksandar Bošnjak. Mirko Bajić je povuko svoj pridlog dopune dnevnog reda tačke pod nazivom “Glasanje o poverenju potpridsidnika Bunjevačkog nacionalnog savita Mirka Bajića”. Glasalo se za pridlog dopune dnevnog reda Aleksandra Bošnjaka “Razrešenje dužnosti pridsidnika Odbora za obavištavanje Siniše Tikvickog” . Glasalo je 18 članova.

6 članova je glasalo ZA uvođenje ove tačke “Glasanje o poverenju potpridsidnika Bunjevačkog nacionalnog savita Mirka Bajića” “ u dnevni red.

10 članova je glasalo PROTIV uvođenje tačke “Glasanje o poverenju potpridsidnika Bunjevačkog nacionalnog savita Mirka Bajića”u dnevni red.

2 člana su bila uzdržana, te je s 18 glasova za usvojen:

**DNEVNI RED**

1. Usvajanje zapisnika s 5. sidnice -materijal u prilogu.
2. Informacije:

* o održanim aktivnostima izmed dvi sidnice-materijal i usmena informacija
* o organizovanju jednodnevnog izleta za decu koja pohađaju “Bunjevački jezik sa elementima nacionalne kulture” (Novi Sad i Đorđević salaš-Subotica) (usmena informacija)
* o organizovanju bunjevačkog nacionalnog praznika “Dana Dužijance” (usmena informacija)
* o zaštiti kulturne nematerijalne baštine-Dužijance (usmena informacija)

1. Donošenje odluke o usvajanju odluka Izvršnog odbora donete posli 5. sidnice NS-materijal u prilogu.
2. Razno.

Posli usvajanja Dnevnog reda pristupilo se radu po tačkama usvojenog dnevnog reda.

**Tačka 1**

**Usvajanje zapisnika s 5. sidnice**

Izvršena je analiza zapisnika s 5. sidnice, kako nije bilo primedbi, s 18 glasova doneta je jednoglasna odluka:

**Usvaja se zapisnik s 5. sidnice Nacionalnog savita bunjevačke nacionalne manjine**

**Tačka 2**

**Informacije**

Pridsidnica Nacionalnog savita bunjevačke nacionalne manjine dr Suzana Kujundžić Ostojić, iznela je usmene informacije o održanim aktivnostima izmed dvi sidnice na osnovu spiska koji su članovi dobili. Članove je takođe obavistila i o održanim ekskurzijama učenika koji pophađaju “Bunjevački jezik s elementima nacionalne kulture” u Novi Sad za učenike 7. i 8. razreda i na Đorđević salaš za učenike od 1.-6. razreda. Pridsidnica je takođe izela i broj učenika 376 koji je u školskoj 2019/2020. pohađaju bunjevački I o podiljenom školskom priboru za te učenike. Podnet je i usmeni izvištaj o održanom nacionalnom prazniku “Dan dužijance” ko i dalji tok radnje na zaštiti kulturne nematerijalne baštine-Dužijance. Mirko Bajić je konstatovo da u Somboru nema nijedna grupa učenika upisani na bunjevački i postavio pitanje zbog čega se to dešava. Dragan Kupunović je pofalio rad pridsidnicu i Odbora za obrazovanje. U raspravi u kojoj su učestvovali Aleksandar Bošnjak, Dejan Parčetić i Mirko Bajić je bilo divana o održanom sastanku s pridstavnicima liste 1 i liste 2 sa izbora za Nacionalne savite . Prim. dr Vlado Babić je dao primedbu na dužinu neodržavanja sidnice i zamolio pridsidnicu da za sve članove ima iste aršine na sidnici.

Posli rasprave s 15 glasova ZA, 3 UZDRŽANA su prihvaćene informacije.

**Tačka 3**

**Donošenje odluke o usvajanju odluka Izvršnog odbora donete posli 5. sidnice NS-materijal u prilogu.**

Izvistilac po ovoj tački je bio pridsidnik Izvršnog odbora Branko Pokornić koji je obrazložio donete odluke. Pridsidnica NSBNM dr Suzana Kujundžić Ostojić je dala obrazloženje za odluke koje su pridlog Odbora za obrazovanje. Kod rada po ovoj tački, sidnicu je opravdano napuštio Miroslav Vojnić Hajduk te je broj prisutni članova bio 17.

U raspravi u kojoj su učestvovali Aleksandar Bošnjak, Dejan Parčetić, i prim.dr Vlado Babić je bilo pitanja o mogućnosti proširenja radnog tima za saradnju s Bunjevacima u Mađarskoj s obzira da između UG „Bunjevačko kolo“ i udruženja iz Kaćmara postoji saradnja na čega je pridsidnica NSBNM dr Suzana Kujundžić Ostojić dala potvrdan odgovor te će se razmotriti mogući kandidat iz Sombora. Pridsidnica je takođe napominila da je UK „Centar za kulturu Bunjevaca“ za naminu Dužijance u Kaćmaru izdvojilo 35.000,00 koje je uplaćeno „Bunjevačkoj matici“. Posli rasprave se pristupilom glasanju, te je s 17 glasova ZA jednoglasno, doneta odluka:

**Usvajaju se odluke Izvršnog odbora donete posli 5. sidnice Nacionalnog savita.**

**Tačka 4**

**Razno**

Pod ovom tačkom je bilo rasprave u kojoj su učestvovali Dragan Kopunović, prim. Dr Vlado Babić, Dejan Parčetić i Mirko Bajić. Bilo je divana o mogućnosti pomoći člana NSBNM prim.dr Vlade Babića koji je narodni poslanik, o daljem toku mećanja van snage dekreta iz 1945. o naredbi da se Bunjevci upisuju ko Hrvati, di je on odgovorio da dalje radnje po tom pitanju triba da obave Vlada i Skupština APV. Dragan Kopunović je izrazio želju da delegacija Nacionalnog savita zatraži prijem kod pridsidnika Republike Srbije. U daljoj raspravi je bilo divana o političkom angažovanju članova Nacionalnog savita, te njim je Nikola Babić obratio pažnju da sidnica Nacionalnog savita nije misto za tu temu.

Sidnica završena u 19:30.

Zapisničar Nacionalni savet bunjevačke nacionalne manjine

Nela Ivić predsednica dr Suzana Kujundžić Ostojić